Source: http://docplayer.fi/2085268-Hoidon-saatavuuden-seuranta.html
Timestamp: 2018-02-25 14:31:05+00:00
Document Index: 1124321

Matched Legal Cases: ['kko ', 'kko ', 'kko ', 'kko ', 'kko ', 'kko ']

Hoidon saatavuuden seuranta - PDF
Download "Hoidon saatavuuden seuranta"
1 S T A K E S I N T Y Ö P A P E R E I T A 1 9 / Timo Itälä Hoidon saatavuuden seurannan määritys- ja toteutushankkeen loppuraportti Sosiaali- ja terveysalan tutkimus- ja kehittämiskeskus postimyynti: Stakes / Asiakaspalvelut PL 220, Helsinki puhelin: (09) , (09) (automaatti) faksi: (09) Internet:
2 Timo Itälä ja Stakes Taitto: Päivi Aarnio ISBN (nid.) ISSN ISBN (PDF) ISSN Valopaino Oy Helsinki 2006
3 Stakes, Työpapereita 19/2006 Esipuhe -projekti aloitettiin sähköiseen tiedonsiirtoon liittyvien valtakunnallisten kehitystarpeiden ja hoitotakuulainsäädännön seurantajärjestelmän kehittämisvaatimusten takia. Sosiaali- ja terveysministeriön rahoittamassa hankkeessa on tehty hoitotakuun tietosisältömääritykset, tilastotiedonsiirron perusarkkitehtuuri sekä HL7-yhdistyksen vahvistama standardi tiedonsiirtoformaatiksi. Stakes on myös sijoittanut hankkeeseen merkittävän asiantuntijatyöpanoksen. Hanketta on toteutettu projektiryhmässä, johon ovat kuuluneet allekirjoittaneen lisäksi atk-suunnittelija Jari Lehtonen, ylilääkäri Hannu Rintanen, kehittämispäällikkö Pirjo Häkkinen, erikoissuunnittelija Niina Kontio, atk-suunnittelija Kari Hakkarainen, atk-suunnittelija Jarmo Kangas saakka), kehittämispäällikkö Marja Niemi ( saakka) sekä suunnittelija Anna Heino ja konsultti Timo Itälä. Määritystyötä sisällöllisesti on tehty STM:n hoidon perusteet -johtoryhmän alaisessa jonomittariryhmässä, johon ovat kuuluneet Kati Myllymäki (STM), Liisa-Maria Voipio-Pulkki (Suomen kuntaliitto), Pirkko Kortekangas (VSSHP), Martti Talja (PHSHP), Minna Saario (Tampereen kaupunki), Ilkka Kunnamo (Karstulan terveyskeskus/ Duodecim), Marja Niemi (Stakes), Hannu Rintanen (Stakes), Timo Itälä (Stakes). Konsultti Timo Itälä on vastannut projektissa tiedonsiirron teknisten kysymysten kartoittamisesta, teknisten määritysten teosta sekä osallistunut hoitotakuun tietosisältöjen määritystyöhön. Työprosessin aikana on tehty yhteistyötä IT -ohjelmistotalojen, viestinvälitystä tarjoavien palvelujen tuottajien sekä kentän toimintayksiköiden kanssa. Myös HL7-yhdistys on omalta osaltaan käsitellyt kehitteillä olevaa standardia ja hyväksynyt oman käsittelyprosessinsa tuloksena tiedonsiirtosanomamäärityksen. Timo Itälä on kirjoittanut raportin muotoon kehittämishankkeessa syntyneet määritykset, standardit, käytänteet sekä kokemukset. Raportti on rakennettu prosessimaisen ajattelun muotoon eli kuvaamaan tiedon irrottamista, siirtoa, tarkistusprosesseja, varastointia ja raportointia. Tässä yhteydessä kiitämme yllämainittujen henkilöiden lisäksi kentän asiantuntijoita, IT - ohjelmistotalojen asiantuntijoita, tiedonvälityspalvelujen tuottajien asiantuntijoita. Kehittämistyö jatkuu edelleen. Olli Nylander tulosaluejohtaja, tiedonsiirto-hoitotakuuprojektin projektipäällikkö Stakes-Stakestieto
4 Stakes, Työpapereita 19/2006 Tiivistelmä Timo Itälä.. Hoidon saatavuuden seurannan märitys- ja toteutushankkeen loppuraportti. Stakes, Työpapereita 19/2006. Helsinki sivua. Hinta 13 euroa. ISBN Kansanterveyslakia ja Erikoissairaanhoitolakia muutettiin alkaen siten, että niissä säädetään, missä ajassa potilaan on viimeistään päästävä kiireettömään hoitoon terveyskeskukseen ja sairaalaan. Tietojärjestelmätoimittajilla, sairaanhoitopiireillä ja terveyskeskuksilla on vv työn alla hoidon saatavuutta koskevien seurantatietojen kirjaaminen tietojärjestelmiin sekä poimiminen ja siirtäminen Stakesiin seurantaa varten. Stakes toteuttaa seuranta- ja raportointijärjestelmää eri käyttäjäryhmiä varten. Loppuraportissa kuvataan lyhyesti ne tietotekniset ratkaisut, jotka toteutettiin Stakesin toimesta hoidon saatavuuden seurantaa varten. Potilastietojärjestelmien toimittajat ovat myös toteuttaneet seurannan vaatimat muutokset omiin tietojärjestelmiinsä, jotka lähettävät seurantatiedot HL7-yhdistyksen ja Stakesin kanssa sovittujen tilastointisanomien ja siirtokäytäntöjen mukaisesti. toteutetaan perusterveydenhuollon ja erikoissairaanhoidon potilastietojärjestelmiin siten, että niihin kirjataan tietyn potilaan tietyn ongelman hoitoprosessissa seurattavien tapahtumien ajankohdat ns. seurantatietueelle. Perusterveydenhuollon puolella tietyn ongelman seurantaa nimitetään palveluketjuksi ja erikoissairaanhoidon puolella hoitokokonaisuudeksi. Määrävälein tehdään potilasjärjestelmissä poiminta-ajot, jotka poimivat ne seurantatietueet, joihin on tullut muutoksia edellisen poiminta-ajon jälkeen. Stakesin toimesta laaditussa hoidon saatavuuden seurannan manuaalissa on pyritty antamaan yksityiskohtaiset ohjeet hoidon saatavuuden seurannan toteutuksesta ja lainsäädännön tulkinnoista eri tilanteissa. Stakesin toimesta on myös laadittu yksityiskohtainen kuvaus perusterveydenhuollon ja erikoissairaanhoidon hoitoprosessista hoidon saatavuuden näkökulmasta. Hoitoprosessista tehtävä siirtotietue on kuvattu yksityiskohtaisesti. Aineiston poiminta ja keruu ja lähetys CD-ROM:illa on tehty lähes kaikista sairaanhoitopiireistä kaksi kertaa. Myös sähköinen tiedonsiirto sairaanhoitopiiristä välityspalvelun kautta on toteutettu ja pilotoitu toimivaksi. Erikoissairaanhoidon aineistosta on rakennettu analysointia varten Cognos-kuutio, joka on ollut aineiston keruusta vastuullisten yhdyshenkilöiden käytössä aineiston laadun selvitystä varten. Osoittautuu, että eri potilasjärjestelmien sisältämä aineisto on heterogeenistä mm. koodistojen ja hoidon saatavuuden seurannan tulkintojen osalta. Myös seurannassa tarvittavien ajankohtien kirjauskäytännöissä on eroja sairaanhoitopiirien välillä. Toistaiseksi ei kerätyn aineiston perusteella ole tehty johtopäätöksiä hoidon saatavuuden toteutumisesta. Tavoitteena on parantaa kerättävän aineiston yhdenmukaisuutta seuraavilla keruukerroilla niin, että luotettavien vertailujen tekeminen on mahdollista. Myös perusterveydenhuollon puolelta tullaan aineiston keruuta pilotoimaan v aikana. Avainsanat:, hoitotakuu, hoitoon pääsy, tiedonsiirto, tiedonvälitys, tietovarastointi, koodistopalvelin, HL7 tilastosanoma, tilastointi, Stakes
5 Stakes, Työpapereita 19/2006 Sisällys TIIVISTELMÄ... 5 AVAINSANAT: JOHDANTO PROJEKTIN ORGANISOINTI HOIDON SAATAVUUDEN SEURANNAN MÄÄRITYKSET HOIDON SAATAVUUDEN SEURANNAN TOTEUTUS TAVOITTEET HOITOPROSESSIEN YHTENÄISELLE SEURANNALLE SEURANNAN PERIAATEKUVA SÄHKÖINEN TIEDONSIIRTO, AVOIMET RAJAPINNAT JA VÄLITYSPALVELUT HOIDON SAATAVUUDEN SEURANNAN KOKONAISTOTEUTUS HOIDON SAATAVUUDEN SEURANTATIETOJEN KIRJAUS PERUSJÄRJESTELMÄÄN HOIDON SAATAVUUDEN SEURANNAN MANUAALI PERUSJÄRJESTELMIIN TARVITTAVIEN MUUTOSTEN TOTEUTUS JA KÄYTTÖÖNOTTO HOIDON SAATAVUUDEN SEURANNAN YKSITYISKOHTIA Kiireettömät tapaukset vai kaikki tapaukset Hoitoprosessin malli Kiireettömyyden tulkinta Jonojen seuranta Tietojen kirjauksen käytännöt POIMINTA SEURANTATIETUE JA PÄIVITYS TIETOVARASTOON POIMINTA-AJOT TIETOSISÄLLÖT Tietomääritykset Perusterveydenhuollon tapahtumapäivämäärät Erikoissairaanhoidon tapahtumapäivämäärät TIEDON TOIMITUS STAKESIIN NYKYINEN HILMO-TIETOJEN TOIMITUS TAVOITTEENA TIETOJÄRJESTELMIEN VÄLINEN TIEDONSIIRTO HL7 AVOIMET RAJAPINNAT TIEDONSIIRRON TOTEUTUKSESSA Avoimet Rajapinnat periaate Tietoliikenneadapterit Sovellusadapterit CD-ROM väliaikaisratkaisuna Tilastoaineiston siirtomuoto MÄÄRITYKSISTÄ XML-TIEDOSTOKSI Excel-taulukko XML-muoto STAKESIN VASTAANOTTOKESKUS VASTAANOTTOKESKUKSEN TOTEUTUS CMS-PALVELIMEN AVULLA CD-ROM-TIETOVÄLINEELLÄ SIIRRETYN TIEDON VASTAANOTTO SÄHKÖISESTI SIIRRETYN TIEDON VASTAANOTTO VÄLITYSPALVELU VÄLITYSPALVELUN TARVE VÄLITYSPALVELUN TOIMINNALLISUUS VÄLITYSPALVELUN TARJOAJAT TIEDON VASTAANOTTO, JATKOKÄSITTELY JA RAPORTOINTI KOODISTOPALVELIMEN ROOLI AINEISTON SISÄÄNLUKU HISTORIATIEDOT AINEISTON MUOKKAUS FAKTA- JA DIMENSIOTAULUT HISTORIA-AINEISTON HALLINTA RAPORTTIEN JA ANALYSOINTIKUUTIOIDEN VALMISTAMINEN TULOSTEN JULKAISEMINEN Lähteet
6 Stakes, Työpapereita 19/2006 Johdanto Kansanterveyslakia ja Erikoissairaanhoitolakia muutettiin alkaen siten, että niissä säädetään, missä ajassa potilaan on viimeistään päästävä kiireettömään hoitoon terveyskeskukseen ja sairaalaan. Potilaan oikeuksia koskevaan lakiin tuli velvoite ilmoittaa potilaalle hoitoon pääsyn ajankohta, ja jos se muuttuu, syy muutokseen. Terveydenhuollon toimintayksiköiden on myös julkaistava hoitoon pääsyn odotusajat. Tasavallan presidentti vahvisti lait Muutokset täsmentävät hoitoon pääsyä mm. seuraavasti: Terveydenhuollon ammattihenkilön tulee tehdä hoidon tarpeen arviointi viimeistään kolmantena arkipäivänä siitä, kun potilas ottaa yhteyden terveyskeskukseen. Terveyskeskuksen tulee järjestää tarpeellinen hoito kohtuullisessa ajassa, kuitenkin kolmessa kuukaudessa siitä, kun hoidon tarve on arvioitu. Erikoissairaanhoidossa hoidon tarpeen arviointi on aloitettava kolmen viikon kuluessa siitä, kun lähete on saapunut sairaanhoitopiirin sairaalaan tai muuhun sen toimintayksikköön. Tarpeellinen erikoissairaanhoito on järjestettävä ja aloitettava kohtuullisessa ajassa, kuitenkin kuuden kuukauden (lastenpsykiatriassa ja nuorisopsykiatriassa kolmen kuukauden) kuluessa siitä, kun hoidon tarve on arvioitu. Mikäli hoitoa ei määräajassa voida antaa asuinkunnan tai kuntayhtymän tuottamana, niiden on hankittava se muilta palveluntuottajilta Terveydenhuollon toimintayksikön tulee julkaista tiedot odotusajoista. Hoidon saatavuus ja jonojen hallinta -työryhmä (STM:n työryhmämuistioita 2003:33) sisällytti jononhallintaa koskevaan ehdotukseensa myös kansallisen hoitoon pääsyn seurantajärjestelmän perustamisen. Järjestelmään velvoitetaan kaikki julkisella rahoituksella toimivat terveydenhuollon toimintayksiköt ilmoittamaan määrämuotoiset tiedot hoitoon pääsystä, hoitojonoista ja jonotusajoista sekä toteutetuista hoidoista. Työryhmämuistiossa todetaan, että hoidon saatavuudesta vastaavan tietotuotannon vastuullisen toimijan tulisi olla yhteisesti kaikkien osapuolten hyväksymä terveyspoliittisesta päätöksenteosta riippumaton taho ja että tähän palvelutehtävään sopii Stakes tilastoviranomaisroolinsa vuoksi. Tietojärjestelmätoimittajilla, sairaanhoitopiireillä ja terveyskeskuksilla on vv työn alla hoidon saatavuutta koskevien seurantatietojen kirjaaminen tietojärjestelmiin sekä poimiminen ja siirtäminen Stakesiin seurantaa varten. Stakes toteuttaa seuranta- ja raportointi-järjestelmää eri käyttäjäryhmiä varten.
7 Stakes, Työpapereita 19/2006 Projektin organisointi Hoidon saatavuuden seurannan määrityksiä ja toteutusta varten on työskennellyt kaksi työryhmää: Jonomittariryhmä ja tiedonsiirron projektiryhmä. Jonomittarityöryhmän tehtävänä on ollut täsmentää hoitoprosessin seurannassa tarvittavat käsitteet ja mittarit sekä avustaa seurannan toteutuksessa. Oheinen kuva esittää projektin organisointia. Kuva 1: Hoidon saatavuuden seurannan määrittely ja toteutus Jonomittarityöryhmän jäseninä ovat olleet: Olli Nylander, pj. Kati Myllymäki, STM Liisa-Maria Voipio-Pulkki, Kuntaliitto Pirkko Kortekangas, VSSHP Martti Talja, PHSHP Minna Saario, Tampereen kaupunki Ilkka Kunnamo, Karstulan terveyskeskus Marja Niemi, Stakes Hannu Rintanen, Stakes Timo Itälä, Stakes Jonomittarityöryhmän työ ajoittui pääosin vuoden 2004 loppupuolelle, jolloin laadittiin ohjeistus seurannan periaatteista ja toteutuksesta. 10
8 Stakes, Työpapereita 19/2006 Tiedonsiirron projektiryhmän jäseninä ovat olleet: Olli Nylander, pj Marja Niemi, hoidon saatavuuden seurannan toiminnalliset määritykset, esh Hannu Rintanen, hoidon saatavuuden seurannan toiminnalliset määritykset, pth Timo Itälä, tiedonsiirto ja kokonaisuuden kuvaus Jari Lehtonen, tiedon vastaanotto, varastointi ja raportointi, esh:n osuus Jarmo Kangas, tiedon vastaanotto, varastointi ja raportointi, pth:n osuus Anna Heino, projektisihteeri alkaen Hoidon saatavuuden seurannan määrityksen ja toteutuksen projektin yhteydessä on muodostettu kattava yhdyshenkilöverkosto kaikkien sairaanhoitopiirien, useiden terveyskeskusten sekä kaikkien potilastietojärjestelmätoimittajien kanssa. Yhdyshenkilöverkostolle on järjestetty projektin aikana useampia yhteistyökokouksia, joista saadulla hyvällä palautteella on ollut suuri merkitys määritysten yksityiskohtien hiomisessa ja saattamisessa vastaamaan käytännön hoitoprosesseja. Hoidon saatavuuden seurannan määritykset Hoidon saatavuuden seurannassa on pyritty hyödyntämään kansallisessa terveyshankkeessa tehtyjä määrityksiä ja niiden mukaisesti tehtyjä toteutuksia mahdollisimman paljon. Vastaavasti kun seurannan tarpeisiin on jouduttu tekemään uusia määrittelyitä mm. tilastosanoman ja tiedon välityspalvelun osalta, on määrityksistä pyritty tekemään yleiskäyttöisiä. Oheisessa kuvassa on merkitty, mitä määrityksiä hankkeessa on tuotettu ja mitä toteutuksia on tehty. Kuva 2: Hoidon saatavuuden seurannan myötä tehdyt ja hyödynnetyt määritykset sekä toteutukset 11
9 Stakes, Työpapereita 19/2006 Tehtyjä ja toteutettuja määrityksiä: 1. Määritys tehty: Hoidon saatavuuden seurannan manuaali. Ohjeet tietojen keruuseen sekä kerättävät tietosisällöt perusterveydenhuollosta ja erikoissairaanhoidosta Excel-taulukkomuodossa. Määritystyöhön osallistui Stakesin hoidon saatavuuden projektiryhmä sekä jonomittariryhmä, jossa olivat tärkeimmät sidosryhmät edustettuina. 2. Toteutettu: Koodistojen vienti koodistopalvelimelle. Seurantaan tarvitaan erilaisia luokituksia sekä perusterveydenhuollossa että erikoissairaanhoidossa. Tällä hetkellä on käytössä useita erilaisia luokituksia saman ilmiön kuvaamiseen. Vaihtelua on eri toimintayksiköiden välillä, ja eri tietojärjestelmien välillä. Tarkoitus on pyrkiä käyttämään valtakunnallisesti yhteneviä koodistoja. Tätä varten koodistot on viety koodistopalvelimelle, josta eri yksiköt ja tietojärjestelmät voivat ne käydä itselleen hakemassa. 3. Määritys tehty: Yleiskäyttöinen tilastosanoma. Yhdessä HL7-yhdistyksen kanssa laadittiin yleiskäyttöinen tilastosanoma. Samaa sanomarakennetta käyttämällä on mahdollista siirtää erilaisia tilastoaineistoja vain tietoluetteloita määrittelemällä. Sanomat käyttävät HL7-tietotyyppejä, joita käytetään myös sähköisissä potilaskertomuksissa ja niitä esittävissä CDA R2 -dokumenteissa. 4. Toteutettu: Potilastietojärjestelmiin on toteutettu määritysten mukaisten tietojen kirjaus ja poiminta seurantaa varten. Seuranta on toteutettu sekä perusterveydenhuollon että erikoissairaanhoidon tietojärjestelmiin. 5. Määritys tehty: Tiedonsiirron välityspalvelun määritys on tehty täydentämällä HL7-tiedonsiirron dokumenttia OpenCDA hankkeessa. 6. Toteutettu: Seuranta-aineiston sähköinen tiedonsiirto HL7 määritysten mukaisessa SOAPtiedonsiirtokehyksessä ja tilastoaineiston sanomastandardin mukaisesti Itellan välityspalvelun kautta Stakesin vastaanottokeskukseen. 7. Toteutettu: Aineiston analysointikuutio on toteutettu keräämällä lisäksi 15 muun sairaanhoitopiirin aineisto CD:lla ja lukemalla kaikki sisään Stakesin vastaanottokeskukseen, jonka jälkeen niistä on muodostettu analysointikuutiot aineiston laadunvalvontaa ja hoidon saatavuuden toteutumisen alustavaa seurantaa varten. 12
10 Stakes, Työpapereita 19/2006 Hoidon saatavuuden seurannan toteutus Tavoitteet hoitoprosessien yhtenäiselle seurannalle Yleistavoitteena on valtakunnallisesti vertailukelpoisten, luotettavien ja ajankohtaisten hoitoonpääsytietojen tuottaminen lainmuutosten toteutumisen seuraamiseksi sekä toimintayksiköiden oman toiminnan tulosten arvioimiseksi. Oheinen kuva esittää potilaan yleistettyä hoitoprosessia ja sen etenemisessä syntyviä tapahtumia. Kuva 3: Potilaan yleistetty hoitoprosessi ja sen seuranta Hoitoon pääsyn lähtökohtana on potilaan terveysongelman ilmeneminen sekä siihen liittyvän hoidon tarpeen arviointi ja hoitaminen säädetyssä ajassa edellyttäen, että ongelma on laadultaan ja vakavuudeltaan yhtenäisten hoitoon pääsyn kriteerien mukainen. Hoidon saatavuuden seurannan lähtötiedot liittyvät siis tietyn potilaan tietyn terveysongelman hoitoprosessin läpimenoon. Seuraavassa on tavoitteita perusterveydenhuollon sekä erikoissairaanhoidon hoitoprosessien yhtenäiselle seurannalle (lainattu Hoidon saatavuuden seurannan manuaalista V 2.1, ) 1. Seurattavat tiedot kirjataan hoitotapahtumien yhteydessä. Tällä hetkellä Stakesin hoitoilmoitukseen kerättävien tietojen kirjaamiskäytännöt vaihtelevat eri organisaatioissa ja sähköisen sairaskertomuksen käyttöönotto on eri vaiheissa. Jatkossakin tavoite on, että seurantaa varten tarvittavat tiedot tallennetaan osana normaalia hoitotoiminnan kirjaamista. Tällöin kirjaaminen aiheuttaa mahdollisimman vähän ylimääräistä työtä. Tietojen tuottamiseen ja kirjaamiseen osallistuu useampia henkilöitä potilaan hoitoketjussa, jonka vuoksi virheettömän tiedon tuottamisessa on jokaisen rooli erittäin tärkeä. Kerätystä tiedosta syntyy organisaation ja valtakunnan tasolla informaatiota päättäjille, jonka avulla terveydenhuollon toimintaa voidaan seurata ja tehdä seurantatietoon perustuvia päätöksiä 2. Seurattavien tietojen siirto Stakesiin automatisoidaan. Tiedonsiirron automatisointi mahdollistaa nopeamman keruurytmin (jopa kerran kuukaudessa) ja antaa mahdollisuuden tuoreempien raporttien tuottamiseen. 13
11 Stakes, Työpapereita 19/ Tietojen siirto Stakesiin toteutetaan yleiskäyttöisen liittymän (HL7 Avoimet Rajapinnat) määritysten mukaisesti. Osana kansallista terveyshanketta on HL7 yhdistys (www.hl7.fi) tuottanut Avoimet Rajapinnat -määritykset, joita noudattavia tiedonsiirtoadaptereita on toteutettu tai ollaan toteuttamassa kaikkiin merkittäviin potilastietojärjestelmiin. Stakesin vastaanottokeskus tullaan toteuttamaan samojen määritysten mukaisesti. 4. Tiedon keruun ja raportoinnin perustana ovat yhdenmukaiset tiedot kaikista toimintayksiköistä. Yhtenäiset käsitteistöt ja tietojen nimet, luokitukset ja kooditukset sekä aikajaksot antavat mahdollisuuden tietojen summaamiseen ja tarkasteluun toimintayksikköjen kesken vertailukelpoisella tavalla. 5. Lähettävä potilastietojärjestelmä vastaa lähettämiensä tietojen yhdenmukaisuudesta. Mahdollisten paikallisten tietonimien, luokitusten ja koodistojen yhdenmukaistaminen vastaamaan valtakunnallisia käytäntöjä tehdään lähettävässä järjestelmässä, jossa on paras paikallinen asiantuntemus tietojen vastaavuudesta. Lähettäviä järjestelmiä on lisäksi niin monta, että kaikkien erojen yhteensovittaminen vastaanottavassa päässä olisi niin mittava työmäärä, että se ei ole mahdollinen vaihtoehto. Lähettävien järjestelmien tulee siis käyttää valtakunnallisia koodistoja lähetettävissä tiedoissa. Koodistot julkaistaan Stakesin ylläpitämällä koodistopalvelimella. Sen osoite on 6. Lähettävä potilastietojärjestelmä kerää ja lähettää tiedot kaikista asiakkaista. Myös päivystystapauksien sekä kiireellistä hoitoa tarvitsevien potilaiden tiedot kerätään tietojärjestelmistä ja lähetetään Stakesiin. Koko aineiston saaminen seurannan pohjaksi antaa mahdollisuuden seurata suhdelukuja, esimerkiksi sitä, kuinka monta prosenttia kaikista potilaista kuuluu hoidon saatavuuden piiriin, kuinka monta prosenttia näistä potilaista pääsee hoitoon määräajassa ja miten suhteelliset osuudet kehittyvät ajan myötä. Kaikki aineistosta tehtävä päättely suoritetaan raportoivassa päässä, esimerkiksi onko hoito tapahtunut määräajassa. Näin mahdolliset muutokset mittareissa tai uudet mittarit voidaan toteuttaa raportoivissa järjestelmissä ilman suuria muutoksia lähettävissä järjestelmissä. Kiireellisen hoidon tiedot poimitaan järjestelmistä siten, että tietosisältö vastaa soveltuvin osin ei-kiireellisen hoidon tietosisältömäärityksiä 7. Paikallinen raportointi ja valtakunnallinen raportointi tehdään yhdenmukaisella tavalla. Näin kerättyjä tietosisältöjä voidaan hyödyntää useampaan käyttötarkoitukseen. Lisäksi paikallisesti julkaistavat hoidon saatavuuden tiedot ovat valtakunnallisesti vertailtavissa toisten toimintayksiköiden kanssa. Palaute ja vertailutieto toimivat paikallisena työkaluna toiminnan kehittämisessä. 8. Seurantatietoja ei julkisteta potilaskohtaisella tarkkuudella. Tiedot siirretään potilaskohtaisina, henkilötunnuksellisina tietoina. Tietojen luovutus Stakesille perustuu lakiin ja asetukseen valtakunnallisista henkilörekistereistä (556/1989). Stakes salaa henkilötunnukset tietokannassaan, mikä antaa mahdollisuuden seurata kyseisen tapauksen hoitoprosessin etenemistä. Julkaistavat tiedot ovat summattuja lukuja. Yksittäisen potilaan tietoja ei julkaista eikä niitä luovuteta ulkopuolisille. Tietoja käytetään ainoastaan tilastolliseen seurantaan ja tutkimukseen. 9. Hoidon saatavuutta seurataan saman ongelman osalta. Potilaalle saattaa tulla tilanteita, joissa samanaikaisesti on useampia hoitoa vaativia ongelmia. Esimerkiksi lonkkaleikkaukseen jonottava potilas saattaa sairastua äkilliseen sydäninfarktiin, joka vaatii kiireellisiä toimenpiteitä. Nämä tehdään ennen kuin lonkkaleikkaus toteutuu. Kyse on eri hoitokokonaisuudesta. Hoitokokonaisuustunnuksen käyttö onkin olennainen uudistus, jotta hoidon saatavuuden toteutumista voidaan seurata. Hoitokokonaisuustunnuksen avulla on mahdollista liittää seurantatiedot tietyn ongelman hoitamiseen. Erikoissairaanhoidossa tämä voitaneen liittää lähetteeseen. Perusterveydenhuollossa käytetään palveluketjutunnusta ilmaisemaan tiettyä ongelmaa. 14
12 Stakes, Työpapereita 19/ järjestelmä perustuu eri potilasryhmien odotusaikatietojen julkistamiseen mahdollisimman pian tiedonkeruun valmistumisen jälkeen. Erikoissairaanhoidossa tavoitellaan heti täyttä kattavuutta. Sen sijaan perusterveydenhuollossa tiedot julkaistaan aluksi vain esimerkkiterveyskeskusten osalta. Kerättävä tietosisältö mahdollistaa monipuolisen tavan tarkastella toteutunutta hoidon saatavuutta mm. alueittain, diagnooseittain, toimenpiteittäin, erikoisaloittain ja potilasryhmittäin. Käytännön kokemusten myötä määritellään virallisesti käytettävät valtakunnalliset tunnusluvut. Seurannan periaatekuva Oheinen kuva esittää hoidon saatavuuden seurannan periaatetta. Kuva 4: Hoidon saatavuuden tiedonkeruu, tietovarastointi ja hyödyntäminen Perusjärjestelmä, joka on siis perusterveydenhuollon tai erikoissairaanhoidon potilastietojärjestelmä, kerää potilaan tietyn ongelman hoitoprosessiin liittyvät tapahtumatiedot. Potilastietojärjestelmä poimii kertyneet tiedot määrävälein ja lähettää ne Stakesin vastaanottokeskukseen. Stakesin vastaanottokeskus tekee tarpeelliset muoto- ja loogisuustarkistukset ja siirtää hyväksytyn aineiston hoidon saatavuuden seurannan tietovarastoon. Virheitä sisältävät aineistot palautetaan lähettäjälle korjausta ja uudelleen lähetystä varten. Määrävälein kerättävässä aineistossa on keskeneräisten ja päättyneiden hoitoprosessien tapahtumatietoja. Tiettyyn potilaskohtaiseen hoitoprosessiin liittyvä seurantatieto korvaa tietovarastossa mahdollisesti jo olevan edellisen poiminnan myötä tulleen seurantatiedon. Tapahtumiin liittyvien päivämäärien perusteella lasketaan toteutuneet ajat. Toteutumatiedot summataan erilaisia tunnuslukuja varten, eikä niitä koskaan näytetä potilaskohtaisesti. Tietovarastosta on mahdollista tehdä hoidon saatavuuden toteutumista seuraavia ja kuvaavia raportteja sekä analyysejä eri käyttäjäryhmien tarpeisiin. Tavoitteena on päästä sähköisessä tiedonsiirrossa kerran kuukaudessa toimivaan rytmiin, jolloin saatavat raportit ja analyysit ovat riittävän tuoreita palvellakseen päätöksentekoa. 15
13 Stakes, Työpapereita 19/2006 Sähköinen tiedonsiirto, avoimet rajapinnat ja välityspalvelut Sähköinen tiedonsiirto noudattaa kansallisen terveysprojektin tilaamia ja HL7-yhdistyksen tuottamia Avoimet Rajapinnat -määrityksiä. Suureen joukkoon perusjärjestelmiä on jo toteutettu adaptereita hoitamaan tietoliikennettä ja tietojen siirtoa viitetietojärjestelmien kanssa. Hoidon saatavuuden seurantaa varten hyödynnetään samoja tietoliikenneadaptereita, jolloin on tarpeen toteuttaa vain sovellusadapterit, mikäli perusjärjestelmätoimittaja näin haluaa menetellä. Tietoliikenne toteutetaan internetin avulla käyttäen kaksisuuntaista SSL-salausta. SSL perustuu kolmannen osapuolen myöntämiin varmenteisiin, joiden avulla tietoliikenteen osapuolet tunnistavat toisensa ja varmistuvat toistensa aitoudesta. Tietoliikenne myös salataan varmenteiden sisältämillä avaimilla. Tietoliikenteen turvaamista varten on osapuolten käyttämiin palomuureihin avattava yhteydet tiettyjen ip-osoitteiden ja porttien välistä liikennöintiä varten. Tietoliikenneadaptereilla on tarkoitus liikennöidä moneen suuntaan, mm. toisiin perusjärjestelmiin, aluetietojärjestelmiin, vakuutuslaitoksiin ja Stakesiin. tietoja lähettäviä osapuolia on erikoissairaanhoidossa 20 sairaanhoitopiiriä sekä joukko erikoislääkärijohtoisia terveyskeskuksia. Perusterveydenhuollossa terveyskeskusten lukumäärä on noin 250. Näiden lisäksi pyritään tulevaisuudessa saamaan seurantatietoja myös yksityiseltä puolelta. Kuva 5: Välityspalvelun tarve Hoidon saatavuuden seurannan projektin myötä on osoittautunut, että yhteyksien perustaminen, varmenteiden vaihtaminen, palomuurien avaaminen jne. point-to-point mallissa tuottaa niin suuren työmäärän, että välityspalvelun käyttäminen on käytännössä ainoa käyttökelpoinen ratkaisumalli. Oheinen kuva esittää tietoliikenneyhteyksien periaatteellista järjestämistä. 16
14 Stakes, Työpapereita 19/2006 Kansallisen terveyshankkeen tietojärjestelmäosuudessa on vielä kesken kansallisen tason tiedonvälityksen toteuttamisen suunnitelma. Sillä aikaa toteutetaan tiedonvälitys hoidon saatavuuden seurantatietojen siirtämistä varten siihen halukkaiden operaattoreiden ja terveydenhuollon yksiköiden kanssa. Hoidon saatavuuden seurannan kokonaistoteutus järjestelmän toteuttamiseen osallistuu useita eri osapuolia. Oheinen kuva esittää seurannan koko ketjua päästä päähän. Kuva 6: Tiedonkeruun ja seurannan osapuolet Seurannan ketju alkaa potilaan hoitoprosessin tapahtumista ja niiden kirjaamisesta tietojärjestelmään. Tietojärjestelmän sovellusadapteri kokoaa määrävälein potilaskohtaiset tapahtumat ja antaa poiminnan tulosaineiston tiedonsiirtoadapterille. Se paketoi aineiston tiedonsiirtokehykseen, varustaa kehyksen vastaanottajan eli Stakesin vastaanottokeskuksen tunnuksella ja lähettää aineiston yhdessä tai useammassa erässä välitysadapterille. Tämä välittää aineiston edelleen Stakesin vastaanottavalle tiedonsiirtoadapterille, joka purkaa aineiston kuljetuskehyksestä ja antaa sen vastaanottokeskukselle. Vastaanottokeskus kuittaa lähettäjälle sovellustason kuittauksella vastaanottaneensa kyseisen siirtoerän. Vastuu aineiston perillemenosta on lähettäjällä niin kauan, kunnes se on saanut sovellustason kuittauksen vastaanottokeskukselta. Mikäli sovellustason kuittausta ei tule sovitun määräajan kuluessa, lähettäjä yrittää ensin kerran uudestaan ja jos sekään ei auta niin antaa ilmoituksen tietoliikenteen vastuutahoille, jotka ryhtyvät virhetilanteen selvitykseen. Vastaanottokeskus purkaa aineiston potilaskohtaisiksi siirtotietueiksi välivarastoon, josta lataussovellus käy aineiston hakemassa ja lisää aineiston varsinaiseen tietovarastoon. Tietovarastosta tuotetaan erilaisia analyysikuutioita ja raportteja eri käyttäjäryhmiä ja niiden seurantatarpeita varten. Seurannan ketju päättyy siihen, kun käyttäjät tarkastelevat seurannan tuloksia ja käyttävät niitä tarvitsemaansa seurantaan ja päätöksentekoon. Tämän raportin seuraavissa luvuissa kuvataan kunkin osa-alueen toteutusta yksityiskohtaisesti. 17
15 Stakes, Työpapereita 19/2006 tietojen kirjaus perusjärjestelmään Hoidon saatavuuden seurannan manuaali Hoidon saatavuuden seurannan tärkeimpiä lähtökohtia on se, että hoidon arviointiin, toteutukseen ja seurantaan osallistuva erittäin runsaslukuinen ja epäyhtenäinen toimijoiden joukko käsittää ja tulkitsee hoidon saatavuutta koskevan lainsäädännön sekä sitä koskevat ohjeet yhdenmukaisella tavalla. Seuranta perustuu siihen, että tietoja lähettävät toimintayksiköt lähettävät tiedot yhteensopivassa muodossa Stakesin vastaanottokeskukseen. Tätä yhteistä toimintamallia varten laadittiin Stakesin vetämänä hoidon saatavuuden manuaali. Sisällöllisestä osuudesta vastasi ns. jonomittariryhmä ja käytännön toteutuksen ohjeistamisesta tiedonsiirron projektiryhmä. Yksityiskohtaisia ohjeita laadittaessa osoittautui, että hoidon saatavuuden lait ja niihin liittyvät asetukset ovat monelta osin tulkinnanvaraisia. Jonomanuaalin laatijoiden tehtäväksi jäi ottaa kantaa yksityiskohtaisiin kysymyksiin ja niiden tulkintoihin. Siinä työssä suurena apuna oli sairaanhoitopiirien, terveyskeskusten ja tietojärjestelmätoimittajien kanssa muodostettu yhdyshenkilöverkosto. Verkoston kanssa järjestettiin useampia seminaareja ja yksittäisiä keskusteluja sekä käytiin sähköpostikirjeenvaihtoa eri kysymysten selvittämiseksi. Työ jatkuu edelleen. Perusjärjestelmiin tarvittavien muutosten toteutus ja käyttöönotto Tietojärjestelmätoimittajat ovat ripeästi toteuttaneet hoidon saatavuuden seurannan vaatimia muutoksia tietojärjestelmissään. Muutostyöt on tehty ainakin seuraaviin tietojärjestelmiin: Effica, Esh, TietoEnator Effica, Pth, TietoEnator Pegasos, Esh, WM-Data Pegasos, Pth, WM-Data Mediatri, Esh, Mediconsult Mediatri, Pth, Mediconsult Musti, Esh, TietoEnator SairaalaSeniori, Softieto SAPO, Esh, OYKS MD Oberon, Medicidata DataWarehouse, Jyväskylä DataWarehouse, HUS DataWarehouse, Kuopio DataWarehouse, Helsinki Perusjärjestelmä, Esh, PKShp Erityisen suurena haasteena on koettu toteutettujen muutosten testaaminen, niiden vastaavuus hoidon saatavuuden lainsäädännön kanssa ja toteutettujen muutosten saaminen käyttäjien käyttöön jokapäiväiseen hoitotyöhön. 18
16 Stakes, Työpapereita 19/2006 Hoidon saatavuuden seurannan yksityiskohtia Kiireettömät tapaukset vai kaikki tapaukset Hoitoon pääsyyn liittyvät enimmäisajat koskevat vain kiireettömiä tapauksia. Paljon pohdintaa aiheutti kysymys siitä, kirjataanko ja kerätäänkö seurantatietoja vain kiireettömistä tapauksista vai kaikista tapahtumista. Lopulta päädyttiin keräämään kaikki tapahtumat, jotta voidaan vertailla suhteellisia osuuksia kiireellisten ja kiireettömien välillä ja ennen kaikkea seurata suhteen kehittymistä pitkällä aikavälillä. Kiireellisiin tapauksiin luetaan myös päivystystapaukset. Hoitoprosessin malli Hoidon saatavuutta koskevat säädökset enimmäisajoista kohdistuvat yksittäisen potilaan yksittäisen ongelman hoitoprosessiin. Perusterveydenhuollossa hoitoprosessissa hoidon tarpeen tulee olla arvioitu kolmantena arkipäivänä potilaan yhteydenotosta ja hoidon tulee toteutua enintään kolmen kuukauden kuluessa siitä, kun hoidon tarve on arvioitu. Käytännössä terveyskeskuksen potilaalla usein on useampia ongelmia tai vaivoja, joita käsitellään samoilla käynneillä. Esiin nousee mm. seuraavia kysymyksiä: Miten yksilöidään potilaan kukin ongelma, jonka suhteen hoidon tarpeen arviointia ja hoidon toteutumista seurataan? Miten tietojärjestelmässä tunnistetaan kukin yksilöity ongelma ja miten merkinnät hoidosta kohdistuvat juuri kyseiselle ongelmalle? Erikoissairaanhoidossa nousevat esille myös hoitoprosessiin liittyvät kysymykset: Erikoisalat käsittävät eri tavoilla hoitoprosessiin liittyvät prosessipisteet. Konservatiivisilla erikoisaloilla hoito saattaa alkaa heti ensikäynnillä, kun lääkäri kirjoittaa lääkemääräyksen, vaikkakin potilaan tutkiminen vielä jatkuu ja myöhemmin saatetaan tehdä uusi hoitopää tös esimerkiksi vuodeosastolle jonoon laittamisesta. Operatiivisilla erikoisaloilla hoito alkaa selkeästi vasta hoitotoimenpiteestä, esimerkiksi leikkauksesta, vaikka sitä edeltävää lääkitystä olisi jo jonkin aikaa annettu. Konservatiivisilla ja operatiivisilla erikoisaloilla hoidon tarpeen arviointi katsotaan alkavaksi siitä, kun lääkäri lukee ts. ottaa kantaa ensimmäisen kerran lähetteeseen. Psykiatriset erikoisalat taas katsovat hoidon tarpeen arvioinnin alkavan vasta silloin, kun lääkäri ensimmäisen kerran näkee potilaan, eli ensikäynnin yhteydessä. Myös erikoissairaanhoidossa on vaikeutena seurata, mihin potilaan ongelmaan liittyvät eri prosessipisteet. Periaatteessa on mahdollista kiinnittää tapahtumat siihen lähetteeseen, joka on käynnistänyt hoitokokonaisuuden. Ongelmana joissakin sairaanhoitopiireissä (mm. Mustia käyttävissä) on se, että kaikkia potilaan hoidon tapahtumia ei kirjata lähetteelle, jolloin tapahtumapäiviä ei saada poimittua lähetekohtaisesti. Nämä sairaanhoitopiirit ovat käynnistäneet ohjelmistojen muutostyöt, jotka alkavat olla tehtyjä. Vielä on tarpeen saada toimintamallia muutettua niin, että tapahtumat kirjataan lähetekohtaisesti. Toinen ongelma on se, että esim. päivystyspotilaista ei aina tehdä lähetettä. Tämäkin ongelma on saatu kierrettyä avaamalla keinotekoiset lähetteet, joihin potilaan hoitotapahtumat voidaan sitten kiinnittää. Ohjeistuksessa päädyttiin siihen, että kukin erikoisala itse tulkitsee ja kirjaa sen mukaisesti potilaan hoitoprosessiin liittyvät tapahtumat. Seurantatiedot vastaanottavassa päässä ei ole mahdollista yrittää päätellä ja erotella esim. erikoisalakohtaisesti hoidon saatavuuden seurannassa tarvittavia päivämääriä. Tämä menettely jo siitäkin syystä, että seurantatietoja on tarkoitus julkaista myös paikallisella tasolla, jolloin niiden tulkintasääntöjen tulee olla samoja kuin Stakesin päässä tehtävät tulkinnat. 19
17 Stakes, Työpapereita 19/2006 On myös huomattava että samanaikaisesti voi syntyä useampia hoitoprosessiin kuuluvia tapahtumia. Esimerkiksi on mahdollista, että potilaan tullessa ensikäynnille tapahtuu samanaikaisesti hoidon tarpeen arviointi, hoitopäätös ja hoito alkaa. Nämä kaikki päivämäärät on tarpeen kirjata seurantatietueelle. Myös tietojärjestelmä voi päätellä nämä tapahtuviksi samanaikaisesti ja automaattisesti täyttää tarvittavat päivämäärät ilman, että käyttäjän on kaikkia erikseen syötettävä. Jatkossa on tarpeen huolellisesti laatia hoitoprosessin käsitemalli, joka täsmällisesti määrittelee hoitoprosessiin liittyvät käsitteet ja niiden väliset suhteet. Erityisesti hoitokokonaisuus ja palveluketju on määriteltävä ja niihin liittyvien tietojen esittämistapa kiinnitettävä. Esimerkiksi miten palveluketju yksilöidään yksikäsitteisellä OID-tunnuksella ja minkälaista käyttäjälle näkyvää nimitystä palveluketjusta käytetään niin, että käyttäjän on helppo nähdä, mitkä palveluketjut asiakkaalle ovat olemassa ja mihin niistä käsillä oleva palvelu kuuluu. Kiireettömyyden tulkinta Yksi esimerkki lainsäädännön epätäsmällisyydestä on maininta hoidon kiireettömyydestä. Osoittautui, että käsite kiireetön ei ole käytössä vielä erikoissairaanhoidossa, vaan tapana on käyttää käsitettä kiireellisyys. Kiireellisyydelle on myös tapana käyttää useita eri portaita. Yksi tavallisimpia on 1) Päivystys 2) 1-7 vrk 2) 8-30 vrk ja 3) yli 30 vrk. Vastaavanlaisia luokituksia on kullakin sairaanhoitopiirillä ja niiden avulla ohjataan omaa toimintaa ja järjestystä jossa potilaita pyritään hoitamaan. Koska käsitettä kiireetön ei aikaisemmin oltu määritelty, jonomittariryhmä ja STM valitsivat kiireettömän rajaksi 21 pv. Eli mikäli hoito on tarpeen aloittaa alle kolmessa viikossa tapaus on kiireellinen, muuten kiireetön. Monissa sairaanhoitopiireissä onkin muutettu omaa luokitusta siten, että yksi kiireellisyyden luokitus osuu juuri 21 pv:n rajalle, esimerkiksi 8-21 pv ja yli 21 pv. Ilmeisesti koko käsite ns. hoitotakuusta on johtanut huomion harhaan varsinaisesta asiasta. Tarkoitus kai on sanoa, että kaikkien potilaiden hoito on aloitettava kuuden kuukauden kuluessa hoitopäätöksestä, kiireellisten vain vielä nopeammin. Eli periaatteessa kaikki potilaat kuuluvat hoitotakuun piiriin, edellyttäen, että hoitoon pääsyn kriteerit täyttyvät. Jonojen seuranta Yleisesti sairaanhoitopiireillä on ollut tapana ilmoittaa jonojen pituudet jonotyypeittäin, esimerkiksi kolmen kuukauden jono kaihileikkaukseen, kuuden kuukauden jono lonkkaleikkaukseen, yli 6 kk leikkaukseen jonottaneiden lukumäärä jne. Yksityiskohtaisen, potilaskohtaiseen dataan perustuvan seurannan vaikeus on siinä, että käytetyille jonoluokituksille ei ole yksityiskohtaista luokitusperustetta. Esimerkiksi ryhmään lonkkaleikkaus kuuluu lukuisa joukko eri diagnooseja tai toimenpiteitä. Jotta nämä kaikki saataisiin ohjelmallisesti niputettua ryhmään lonkkaleikkaus tulisi olla valtakunnallisesti hyväksytty ryhmittely siitä, millä perusteella potilaat ryhmitellään jonoihin. Asiaan joudutaan paneutumaan tarkemmin raportoinnin toteutuksen edetessä. Kirjausvaiheessa ei ilmeisesti ole mahdollista yksilöidä sitä jonoa, johon potilas kuuluu, vaan se on pääteltävä raportoinnin puolella. Tietojen kirjauksen käytännöt Yhtenä haasteena tietojen kirjauksessa on se, miten kiireiset lääkärit ja hoitajat saadaan kirjaamaan tarpeelliset seurantatiedot. Suuri osa tiedoista on sellaisia, että niille on mahdollista asettaa oletusarvot tai ohjelmallisesti päätellä muista potilaan hoitoon liittyvistä tiedoista. Kuitenkin joitakin tietoja jää käyttäjän syötettäväksi ja näiden osalta iso kysymys on, miten käyttäjät saadaan tallentamaan nämä tiedot. 20
18 Stakes, Työpapereita 19/2006 Poiminta Seurantatietue ja päivitys tietovarastoon Hoidon saatavuuden seurannan raportoinnissa on ajateltu tuottaa kahdenlaista informaatiota: Miten hoidon saatavuus on toteutunut päättyneiden hoitojen osalta (sisältää hoidetut potilaat sekä sellaiset tapaukset, joissa hoitoprosessi jostain syystä keskeytyy) Mikä on tilanne hoidon saatavuuden suhteen, esimerkiksi tietyllä ajanhetkellä jonossa olevien lukumäärä ja sen hetkinen jonossaoloaika ennen hoidon alkamista Ensimmäiseen kysymykseen vastaamiseksi on tarpeen tuottaa seurantatiedot kaikista päättyneistä hoidoista. Tämä voitaisiin hoitaa nykyisen HILMO:n kaltaisella poiminnalla, vain tietosisältöä täydentämällä. Mahdollisesti myös poimintarytmiä tulisi tiivistää HILMO:n nykyisestä kerran vuodessa tapahtuvasta poiminnasta. Jälkimmäiseen, jonotustilannetta ja sen kehittymistä koskevaan kysymykseen vastaamiseksi on tarpeen tehdä poiminta kaikista sillä hetkellä hoitoon pääsyä odottavista tapauksista, eli poikkileikkausotos aineistosta. Kerran vuodessa tehtävä otospoiminta tapahtuu taas liian harvakseen, jotta siitä saatavan tiedon perusteella olisi mahdollista tehdä johtopäätöksiä hoidon saatavuuden ja jonotustilanteen kehittymisestä. Näin on päädytty tavoittelemaan kerran kuukaudessa tehtävää poimintaa, jotta informaatio jonojen pituudesta ja niiden kehittymisestä voisi palvella lääkäreitä näiden pohtiessa vaihtoehtoja potilaiden hoidon toteuttamiseksi. tietojen poiminta tehdään siis koko potilasaineistosta kerran kuukaudessa. Poimintaan tulee mukaan hoitoprosessin eri vaiheissa olevia tapauksia. Joillakin on vasta hoidon tarpeen arviointi alkanut, joillakin on hoitopäätös tehty, joillakin on hoito jo toteutunut jne. Kaikki seurantatiedot kootaan Stakesissa yhteiseen tietovarastoon, josta voidaan tuottaa erilaiset analyysikuutiot ja seurantaraportit. Potilaan tapauskohtaisella seurantatietueella ovat hoitoprosessin toteutuneet tapahtumapäivämäärät, jolloin mittareina käytettävät aikavälit on yksinkertaista laskea päivämäärien välisenä erotuksena. Tarkoitus on, että tietovarastossa kukin potilaan hoitokokonaisuus esiintyy vain kerran, jolloin tietovarastosta on mahdollista tehdä yhteenvetoja yksinkertaisesti summaamalla hoitokokonaisuudet halutun seurantaulottuvuuden mukaan. Poiminta- ja tietovarastoon latausmekanismi toimii siten, että potilaan hoitokokonaisuuden seurantatietueen uusi versio peittää alleen edellisessä poiminnassa tulleen aikaisemman version. Näin kustakin potilaan tapauksesta on tietovarastossa vain yksi tietue, joka sisältää siihen asti toteutuneet hoitoprosessin päivämäärät ja niiden tiedot. Tästä päivittävästä latauksesta on sekin hyöty, että mahdolliset jälkikäteen tehdyt korjaukset tulevat automaattisesti otettua huomioon uuden tietueen peittäessä aikaisemmat tiedot. Tästä valitusta poiminta- ja latausmekanismista seuraa joitakin huomioon otettavia vaatimsia: Tietyn potilaan tietty tapaus on voitava yksilöidä alusta alkaen niin, että myöhemmin samasta tapauksesta tuotettavat seurantatietueet kohdistuvat aikaisemmin tulleeseen seurantatietueeseen. Tähän tarkoitukseen päädyttiin käyttämään perusterveydenhuollossa ns. palveluketjutunnusta ja erikoissairaanhoidossa hoitokokonaisuustunnusta. Teknisesti kumpikin tunnus on muodoltaan OID-tunnus, jonka juuriosa muodostuu kyseisen toimintayksikön OID-tunnuksesta. Solmuluokka on 14. Sen jälkeen tulee toimintayksikön antama juokseva numero. Tällaisella rakenteella saadaan valtakunnallisesti yksikäsitteisiä tunnuksia. Jokaisessa seurantatietueessa on oltava kyseinen tunnus. Vaikka tietyn tapauk sen yksilöinti teknisesti on yksinkertaista, niin sitä se ei suinkaan ole käytännön toimin nassa. Hoitokokonaisuustunnuksen ja palveluketjutunnuksen käyttöä on pyritty selven- 21
19 Stakes, Työpapereita 19/2006 tämään hoidon saatavuuden manuaalissa sekä yhteistyökokouksissa. Kuitenkin on edelleen vaikeata saada kaikissa tilanteissa selvitettyä, onko kyseessä uuden ongelman esille tulo vai jo aikaisemmin esille tulleen tapauksen jatkohoito. Latausajossa jokaisen seurantatietueen yksilöivää tunnusta haetaan tietovaraston tietokannasta. Mikäli sitä ei siellä vielä ole, lisätään seurantatietue tietokantaan, muussa tapauksessa löytynyt tietue korvataan uudella seurantatietueella. Tästä päivitysstrategiasta seuraa, että tietovarastosta tehtävät summatiedostot tai analyysikuutiot on tehtävä uudestaan jokaisen latauskierroksen jälkeen eli tavoitetilassa jokaisen kuukausittaisen latauskierroksen jälkeen. Summien ja kuutioiden tuottamisella seurantaaineistosta uudestaan joka kerran on sekin etu, että potilaan hoitoprosessin tietoihin jälkikäteen tehtävien korjausten huomioonottaminen tapahtuu automaattisesti. Alustavasti arvioidaan erikoissairaanhoidossa tulevan noin 5 miljoonaa ja perusterveydenhuollossa noin miljoonaa seurantatietuetta vuodessa. Järjestelmät on mitoitettava tekemään tällaisen volyymin osalta kuukausittaiset summaukset ja seurantakuutiot. Valitulla täydentävän poiminnan ja latauksen mekanismilla on vaikutusta myös poimintaajoihin. Poiminta-ajot Poiminta-ajot tehdään siis kerran kuukaudessa koko potilasaineistosta. Poimintaan mukaan otettaviin potilaskohtaisiin siirtotietueisiin pätevät seuraavat säännöt: Poimintaan otetaan mukaan sellaiset tapaukset, joille on annettu tapauksen yksilöivä palveluketjutunnus tai hoitokokonaisuustunnus Täyteen tullut seurantatietue on tarpeen lähettää vain yhden kerran. Eli kun perusterveydenhuollossa hoito alkaa tai kun erikoissairaanhoidossa hoitokokonaisuus päättyy, lähetetään kyseinen seurantatietue. Jos siihen ei ole tullut enää muutoksia, ei sitä lähetetä seuraavilla poimintakerroilla. Tietue jää siinä muodossa pysyvästi Stakesin tietovarastoon. Kesken olevien tapausten seurantatietueet on lähetettävä aina, kun niihin on tullut muutoksia edellisen poiminnan ja lähetyksen jälkeen. Tapauksista, joihin ei ole tullut muutoksia, voi lähettää tai jättää lähettämättä seurantatietueet. Stakesin tietovarastossa lähettämättä jättämisellä ei ole merkitystä, koska tietovarastossa oleva seurantatietue on täsmälleen samanlainen, joka olisi tullut uudelleen lähetyksen myötä. Ellei sitten ole tarkoitus tehdä tilastoa jo kuukausittaisen poiminnan ja lähetetyn aineiston perusteella ennen tietovarastoon lataamista. Siinä tapauksessa on poimintaan otettava kaikki tapaukset. Myös jos perusjärjestelmästä on helpompi poimia kaikki kesken olevat tapaukset, on se mahdollista tehdä. Kaikkien tapausten poimiminen kasvattaa jonkin verran siirrettävää aineistoa, mutta toisaalta yksinkertaistaa poimintaohjelman tekemistä. Poiminta-ajojen toteutus kannattaa tehdä niin, että ne tukevat myös toimintayksikön paikallista raportointia. Onkin mahdollista, että varsinaisista operatiivisista perusjärjestelmistä tehtävät poiminnat tuottavat aineiston toimintayksikön omaan tietovarastoon, josta sitten kootaan Stakesille lähetettävä seuranta-aineisto. 22
20 Stakes, Työpapereita 19/2006 Kuva 7: Hoitokokonaisuutta seuraavan tietueen periaate Oheinen kuva selventää keruun periaatetta. Lähete tulee sairaalaan, kirjataan järjestelmään (1), lääkäri lukee lähetteen (2) jolloin hoidon tarpeen arviointi alkaa ja potilaalle lähetetään tieto erikoissairaanhoidon suunnitelmasta (3) ja tehdään ajanvaraus. Tämän jälkeen sattuu seuraava rutiininomainen aineistopoiminta, jolloin lähetetään hoitokokonaisuuden seurantatietue, jolle on kertynyt nämä kolme tapahtumaa. Seuraavaksi potilas käy ensikäynnillä (4), käy uusintakäynnillä (6), jonka yhteydessä myös tehdään päätös lonkkaleikkauksesta (7) ja potilas asetetaan jonoon. Seuraavassa aineistopoiminnassa lähetetään tämän hoitokokonaisuuden seurantatietue, jolloin uusi tietue korvaa aikai-semman tietueen. Potilas odottaa leikkausjonossa, joten seuraavassa poiminnassa ei tähän hoitokokonaisuuteen ole tullut muutoksia, joten seurantatietuetta ei ole tarpeen lainkaan lähettää. Seuraavaksi potilas kutsutaan leikkaukseen (8,9), jolloin seurantatietueelle tallentuu kutsun ajankohta sekä arvioitu leikkauspäivä. Potilas leikataan (10) ja kotiutetaan (11), jonka jälkeen erikoissairaanhoidon hoitokokonaisuus päättyy. Seuraavassa aineistopoiminnassa lähetetään seurantatietue, joka sisältää kaikki tapahtumapäivämäärät tässä hoitokokonaisuudessa. Tietue jää sitten pysyvästi Stakesin historiatietoihin. Lähdejärjestelmä voi sen poistaa tai käyttää omaan raportointiinsa. Seuraavassa poiminta-ajossa ei enää lähetetä päättyneen hoitokokonaisuuden seurantatietuetta. 23
21 Stakes, Työpapereita 19/2006 Tietosisällöt Tietomääritykset Tietosisällöt määriteltiin sekä perusterveydenhuollon että erikoissairaanhoidon seurantaa varten. Määritykset ovat Excel-lomakkeen muodossa, jotka ovat saatavilla Stakesin hoitoon pääsyn sivustoilla. Tietosisällöt muodostuvat hoitoprosessissa seurattavista tapahtumapäivämääristä ja niihin liittyvistä tiedoista. Tapahtumapäivämäärät ovat seuraavat: Perusterveydenhuollon tapahtumapäivämäärät Perusterveydenhuollon tapahtumapäivämäärät ovat seuraavat: 1. Potilaan yhteydenotto 2. Hoidon tarpeen arviointi 3. Hoito Erikoissairaanhoidon tapahtumapäivämäärät Erikoissairaanhoidon tapahtumapäivämäärät ovat seuraavat: 1. Lähete/Konsultaatio rekisteröity järjestelmään 2. Erikoissairaanhoidon hoidon tarpeen arviointi alkaa 3. Potilaalle lähetetään tieto erikoissairaanhoidon suunnitelmasta 4. Potilaan ensikäynti hoitavalla lääkärillä 5. Potilaan uusintakäynnit hoitavalla lääkärillä 6. Potilaan tutkimusjakso 7. Hoidontarve on arvioitu eli hoitopäätös 8. Potilas saa tiedon hoitopäätöksestä, Tieto suunnitellusta hoidosta potilaalle 9. Potilas saa tiedon hoitopäätöksestä, Suunnitellun hoidon päivämäärä 10. Hoito/Toimenpide alkaa 11. Erikoissairaanhoito keskeytyy/päättyy 12. Ostopalvelupäätös 24
22 Stakes, Työpapereita 19/2006 Tiedon toimitus Stakesiin Nykyinen HILMO-tietojen toimitus Hoidon saatavuuden seurannan tietojen toimittamisessa tarkasteltiin aluksi samanlaista käytäntöä, jolla päättyneiden erikoissairaanhoidon vuodeosastohoitojaksojen ilmoitukset eli HILMO-tiedot siirretään Stakesiin. Nykyinen käytäntö on koota tiedot kerran vuodessa kalenterivuosittain sairaanhoitopiirien tietojärjestelmistä, tulostaa ne tietovälineelle (CD-ROM) ja lähettää ne kirjattuna kirjeenä Stakesiin. Stakes purkaa tiedot, tekee erilaisia oikeellisuustarkistuksia, tarvittaessa korjaa itse tai pyytää täydennyksiä epäselviin tai puuttuviin tapauksiin ja vie tiedot tietovarastoon. Vuosittaiset raportit saadaan julkaistua yleensä kesän jälkeen. Nykyisen käytännön soveltaminen hoidon saatavuuden seurannan tietojen kokoamiseen on ongelmallista mm. seuraavista syistä: Vuosittain tapahtuva keruurytmi on liian harva, jotta se antaisi riittävän tuoretta informaatiota hoidon saatavuuden seurantaan ja mahdollisuuteen reagoida hoidon saatavuudessa tapahtuviin poikkeamiin tai muutoksiin. Seurannan tavoitteeksikin on asetettu kuukausittainen poiminta. Manuaalisesti tapahtuva tietojen poiminta ja vastaanotto kerran kuukaudessa lisäävät tiedon lähetykseen ja vastaanottoon osallistuvien työmäärää nykyisestä tasosta. Varsinkin vastaanottavassa päässä, jonne kaikki aineistot kertyvät, työkuorman lisääntyminen on huomattava. HILMO-ilmoitukset tulevat erikoissairaanhoidon hoitojaksoista. Hoidon saatavuuden seurantaan liittyvät tiedot koskevat erikoissairaanhoidon avohoidon ja laitoshoidon lisäksi myös perusterveydenhuoltoa kokonaisuudessaan. Alustavasti arvioidaan erikoissairaanhoidossa olevan noin 5 miljoonaa käyntiä tai hoitojaksoa vuodessa ja perusterveydenhuollossa vastaava määrä on noin 50 miljoonaa. Tällaisen määrän siirtäminen manuaalisella menettelyllä merkitsisi nykyisen työmäärän huomattavaa kasvua. Nyt HILMO-ilmoituksia tulee 20 sairaanhoitopiiristä ja vastaavista erikoissairaanhoidon yksiköistä, yhteensä noin 50 hoitolaitoksesta. Perusterveydenhuollon tietoja lähettävien terveyskeskusten lukumäärä on noin 250. Yhteydenpito näin monen osapuolen kanssa manuaalisesti lisäisi käytännössä vastaanottopään työkuormaa merkittävästi. Hoidon saatavuuden seurannan tiedot on yksi kokonaisuus terveydenhuollon ja sosiaalitoimen tilastoinnissa tarvittavia tietoja. Näköpiirissä on tilastoinnin tarvitseman tiedonkeruun kokonaisuudistus, jolloin sähköistä tiedonsiirtoa on tarkoituksenmukaista lähteä harkitsemaan jo hoidon saatavuuden seurantaa toteutettaessa, eikä rakentaa jotain väliaikaisia manuaalisia menettelyjä. Näistä syistä johtuen lähdettiin hoidon saatavuuden seurannan tietojen toimittamista Stakesiin suunnittelemaan ja toteuttamaan tavoitteena sähköinen tietoliikenneyhteyksiä käyttävä tiedonsiirto, jossa lähettävän ja vastaanottavan osapuolen rutiinit olisivat mahdollisimman pitkälle automatisoituja. Käytännössä on vaikeata tai mahdotonta päästä täyteen automatisointiin, mutta tavoitteena olisi ainakin virheettömien tietojen osalta mahdollisimman vähäisellä manuaalisella puuttumisella tapahtuva tiedonsiirto ja vastaanotto. 25
Tiedosta hyvinvointia 1 Hoitotakuun seurantajärjestelmä - avaus uuteen tiedonsiirron maailmaan 30.5.2005 Olli Nylander Stakes/StakesTieto-tilastot Tiedosta hyvinvointia 2 Haasteet hoidon perusteet lakipaketti